La crítica fallera va omplir de color els carrers d'Alaquàs a la Cavalcada del Ninot
13/03/2006 12:31:00

# La crítica fallera va omplir de color els carrers d'Alaquàs a la Cavalcada del Ninot

*   13/03/2006 12:31:00
*   [Imprimir](#)
*   Compartir
*    https://www.alaquas.org/documento.asp?id\_do=9778

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9778%2F1&title=Ajuntament%20d%27Alaqu%C3%A0s.%20Prensa.La%20cr%C3%ADtica%20fallera%20va%20omplir%20de%20color%20els%20carrers%20d%27Alaqu%C3%A0s%20a%20la%20Cavalcada%20del%20Ninot)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9778/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9778/9778_Form_4.jpg)](https://www.alaquas.org/ficheros/documentos/2006/2/9778/9778_Form_10.jpg "<a href='https://www.alaquas.org/ficheros/documentos/2006/2/9778/9778_Form_10.jpg' target=_blank><i class='fa fa-external-link' aria-hidden='true'></i>.La crítica fallera va omplir de color els carrers d'Alaquàs a la Cavalcada del Ninot</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9778&idioma=1&autotraduce=0)

Gran quantitat de falleres i fallers desfilaren dissabte pels carrers d'Alaquàs en aquest acte tradicional

Tot tipus de disfresses, de les temàtiques més diverses, van omplir el passat dissabte 11 de març els carrers d'Alaquàs en la gran festa del carnestoltes de les falles. Una gran quantitat de falleres i fallers de cadascuna de les onze comissions de la ciutat van participar en la ja tradicional Cavalcada del Ninot on es van congregar milers de veïnes i veïns per a presenciar l'acte.

La Cavalcada va començar a les 18 hores de la vesprada al col·legi González Gallarza. La desfilada va estar encapçalada per la Fallera Major Infantil, Verónica Aliaga juntament amb la Fallera Major, Mª Dolores Peña, i per les respectives Corts d'Honor, que van fer el recorregut en unes carrosses preparades per a l'ocasió. En arribar a l'avinguda País Valencià, tota la comitiva va ser rebuda per l'Alcalde d'Alaquàs, Jorge Alarte, acompanyat per la Regidora de Festes, Isabel Mondéjar i un gran nombre de veïnes i veïns de la ciutat. Una vegada van arribar a l'escenari que es va habilitar per a l'ocasió, les representants falleres van prendre lloc per a contemplar la desfilada.

A continuació van desfilar les onze comissions de la ciutat. Durant el trajecte, els membres de cadascuna de les comissions falleres van recórrer el carrer Antonio Machado, l'avinguda Miguel Hernández i el carrer Pere Guillem fins arribar a l'avinguda País Valencià. La primera comissió en desfilar va ser la Falla Plaça de la Llibertat, que a través de les seues disfresses es convertiren de nou en xiquets. La Falla Vicent Andrés Estellés va representar el món de les bruixes. La temàtica de la Falla Buenos Aires estava centrada en la infidelitat i en l'època antiga.

La quarta comissió en desfilar va ser la Falla Cervantes, fent una crítica a la contaminació. A continuació, la Falla Avinguda Miguel Hernández va representar el tema dels animals de granja. Els membres de la Falla Verge de l'Olivar es transformaren en troglodites mentre que els de la comissió Camí Vell de Torrent ho feren de víkings. La huitena en desfilar, la Falla Plaça Espanya, ho van fer disfressats d'esquimals. Les i els components de la comissió Bonavista es van disfressar d'indis i la comissió Genovés de porquets. La última en desfilar va ser la Falla 18 de Juliol, disfressats de diferents jocs de cartes.

La jornada festiva de dissabte va finalitzar amb la Moguda Fallera, un espectacle organitzat per Junta Local Fallera que va tindre lloc al col·legi Vila d'Alaquàs. Ja de matinada i, per concloure l'activitat, els organitzadors repartiren xocolata amb ensaïmades i fartons.